A 2010-es IZOD IndyCar Series volt a sorozat 15. szezonja egyben a 99. szezon az amerikai nyíltkerekes versenyzésnek. A sorozatnak 8 év után először van főszponzora, az Izod. A legismertebb versenyt, a 94. Indy 500-at május 30-án rendezték. Az előző évi versenynaptárhoz képest annyi változás volt, hogy nem rendeztek versenyt Milwaukee-ben és Richmond-ban azonban az év egy brazíliai versennyel, São Paulo-ban egy utcai pályán kezdődött és a harmadik futamot az alabamai Barber Motorsports Park-ban rendezték meg. A versenyeket az ABC és a Versus tévécsatornák közvetítették HD minőségben.